wickkiey/tamil-wikipedia-chunked huggingface dataset:
# இனப்பெருக்கம்

## பாலிலா (அ) கலவியற்ற இனப்பெருக்கம்:

### நுண்வித்திமுறை இனப்பெருக்கம்

ஸ்போரோஜெனிசிஸ் (அ) நுண்வித்தி முறை இனப்பெருக்கம் என்பது ஸ்போர்கள் (நுண்வித்திகள்) மூலம் இனப்பெருக்கம் செய்தலாகும். பெரும்பாலான மெய்க்கருவுயிரிகளின் (தாவரங்கள், பாசிகள், பூஞ்சைகள்) இயல்பான வாழ்க்கைச் சுழற்சியில் இவ்வகையான இனப்பெருக்கம் நடைபெறுகிறது.  
செயலற்ற நுண்வித்திகள் இத்தகைய இனப்பெருக்கத்தின் போது உற்பத்தி செய்யப்படுகின்றன. சில பாசி, பூஞ்சைகளில் இந்நுண்வித்திகள் சாதகமான சூழலில் வளர ஆரம்பிக்கின்றன. பெரும்பாலான மெய்க்கருவுயிரிகளின் நுண்வித்திகள் கலப்பிரிவுகளினால் ஒருமடியநிலையிலும், சிலவற்றில் கல இணைவுகளினால் இருமடியநிலையிலும் உள்ளன.  
பாசிகள், தாவரங்களில் ஒடுக்கற்பிரிவு மூலம் இருமடியநிலையிலிருந்து ஒருமடியநிலை நுண்வித்துகள் உற்பத்தியாகின்றன. எனினும் கருக்கட்டல் நிகழாததால் இது கலவியற்ற இனப்பெருக்கமாகவே கருதப்படுகிறது. மேலும் பூஞ்சைகள், சில வகைப்பாசிகளில் இழையுருப்பிரிவின் மூலம் மடியநிலை மாற்றாமின்றி முழுமையான நுண்வித்துருவாக்கம் நிகழ்கிறது. இந்நுண்வித்துகள் பரவலடைந்து புதிய தனியன்களாக வளர்ச்சியடைகின்றன.
# இனப்பெருக்கம்

## பாலிலா (அ) கலவியற்ற இனப்பெருக்கம்:

### துண்டாதல்முறை இனப்பெருக்கம்

உடலப் பகுதி]]
பெற்றோர்களிடமிருந்து ஒருபகுதி துண்டாதல் முறையினால் சேய்களாக உருவாக்கப்படுகின்றன. துண்டாகிப் பிரியும் ஒவ்வொரு சிறு பகுதியும் தனியன்களாக வளர்ச்சியடைகின்றன. இவை பெற்றோரின் படியெடுப்புகளாகும்.  
துண்டாதல் முறை திட்டமிடப்பட்டோ (அ) திட்டமிடப்படாமலோ, இயற்கைக் காரணிகள், ஊன் உண்ணிகளிடமிருந்து தற்காத்து இனத்தைப் பெருக்கிகொள்ளவும் பின்பற்றியிருக்கவியலும். பெற்றோரிடமிருந்து உடலத்தின் சிறு பகுதி (அ) உறுப்பு எளிதில் உடைந்து பிரிந்து தக்க சூழலில் புதிய உயிரினமாக மீளமைகின்றன.  
நீளிழை சயனோபாக்டீரியாக்கள், பசைக்காளான்கள், லைகன்கள்(பூஞ்சைப்பாசிகள்), தாவரங்கள், பஞ்சுயிரிகள், உடற்குழியுடைய புழுக்கள், வளையப் புழுக்கள் மற்றும் நட்சத்திர மீன் போன்ற விலங்குகள் துண்டாதல் முறையில் இனப்பெருக்கம் செய்கின்றன.
# இனப்பெருக்கம்

## பாலிலா (அ) கலவியற்ற இனப்பெருக்கம்:

### பால் கலப்பில்லாதமுறை இனப்பெருக்கம்

ஆண் பாலணுத்தொடர்பின்றி பால்கலப்பில்லாத முறையில் நிகழும் இனப்பெருக்கம், கன்னிப்பிறப்பு, கலப்பில்லா வித்தாக்கம் போன்றவை ஆகும்.
# இனப்பெருக்கம்

## பாலிலா (அ) கலவியற்ற இனப்பெருக்கம்:

### பால் கலப்பில்லாதமுறை இனப்பெருக்கம்

#### கன்னிப்பிறப்பு

பார்த்தனோஜெனிசிஸ் (அ) கன்னிப்பிறப்பு எனப்படுவது ஆண் பாலணுவுடன் கருக்கட்டல் நிகழாமலேயே பெண் பாலணு முளையாக விருத்திக்குட்பட்டு சேயை உருவாக்குதலாகும். பல்கல உயிரினங்களில், முதுகெலும்பிலிகளான சிலவகை சமூகவாழ் பூச்சியினங்கள் (எறும்புகள், தேனீக்கள் போன்றவை, முதுகெலும்பிகளான சிலவகையான மீன்கள், ஊர்வன, அரிய சில பறவைகள் போன்றவை கன்னிப்பிறப்பு எனும் வகையான கலவியற்ற இனப்பெருக்கம் செய்கின்றன. ஆண் புணரி அணுக்கள் இல்லாமல் கரு உருவாகும்முறை என்பதால் கன்னிப்பிறப்பு எனப்படுகின்றது. கொமொடொ டிராகன் கன்னிப்பிறப்பு மூலம் பெருகக்கூடியவை எனக் கண்டறிந்துள்ளனர்.
# இனப்பெருக்கம்

## பாலிலா (அ) கலவியற்ற இனப்பெருக்கம்:

### பால் கலப்பில்லாதமுறை இனப்பெருக்கம்

#### கலப்பில்லா வித்தாக்கம்

அபோமிக்சிஸ் (அ) கலப்பில்லா வித்தாக்கம் எனப்படுவது கருக்கட்டல் நிகழாமலேயே புதிய இருமடியநிலை நுண்வித்திகள் உருவாக்குதலாகும். பன்னம்}பன்னத்திலிம், சிலவகை பூக்கும் தாவரங்களில் இவ்வகை இனப்பெருக்கம் நடைபெறுகிறது.  
- பாலணுசார் கலப்பில்லா வித்தாக்கம் : ஒடுக்கற்பிரிவு முழுமையடையாத நிலையில் உருவான இருமடியநிலையிலுள்ள கருக்கட்டாத சூல் முட்டையிலிருந்து முளையம் உருவாதல்.  
- மையக்கல முளையாக்கம் : முளையப்பையச் சூழ்ந்துள்ள இருமடியநிலையிலுள்ள கருக்கட்டாத நிலையில் மையக்கல இழையத்திலிருந்து முளையம் உருவாதல் ஆகும். சில ஆரஞ்சு, நாரத்தைத் தாவரங்களில் இவ்வகை மையக்கல முளையாக்கம் நிகழ்கிறது.
# இனப்பெருக்கம்

## பாலினப் பெருக்கம் (அ) கலவிமுறை இனப்பெருக்கம்

ஆண், பெண் புணரி உயிரணுக்கள் உருவாகி அவற்றுக்கிடையிலான இணைவின் முலம் இனப்பெருக்கம் நிகழ்ந்து, உயிரினம் பெருக்கம் அடைவதாகும்.
# இனப்பெருக்கம்

## பாலினப் பெருக்கம் (அ) கலவிமுறை இனப்பெருக்கம்

### கலப்புச் சினையுறல்

இரு பெற்றோரின் பாலணுக் கலப்பின் மூலம் சேய் உற்பத்தியாகும் முறை அல்லொகேமி (அ) கலப்புச்சினையுறல் ஆகும். ஒரு தாவரத்தின் மகரந்தம், வேறொரு தாவரத்தின் சூலகத்துடன் அயல் மகரந்தச்சேர்க்கை செய்தல் இவ்வகையாகும்
# இனப்பெருக்கம்

## பாலினப் பெருக்கம் (அ) கலவிமுறை இனப்பெருக்கம்

### தன்னினக் கலப்பு

தன்னினத்தினுள்ளேயே கலப்பினம் மேற்கொள்ளுதல், சான்றாக இருபாலினத் தாவரங்களின் பூக்களில் மகரந்தம், சூலகம் கொண்டு ஒரே தாவரத்தில் தனக்குள்ளேயே இனப்பெருக்கமடையச் செய்தல் ஆகும். இத்தாவரங்களில் தன்மகரந்தச்சேர்க்கை நடைபெறுகிறது.
# இனப்பெருக்கம்

## பாலினப் பெருக்கம் (அ) கலவிமுறை இனப்பெருக்கம்

### கலப்பிரிவு

குன்றல் பிரிவு, குன்றாப் பிரிவு போன்றவை கலப்பிரிவின் வகைகளாகும். இச்செயல்முறை இனப்பெருக்கத்தின் போது நிறப்புரிகளில் சிலவகை குறிப்பிடத்தகுந்த மாற்றத்தினை உருவாக்குகின்றன.
# இனப்பெருக்கம்

## பாலினப் பெருக்கம் (அ) கலவிமுறை இனப்பெருக்கம்

### கலப்பிரிவு

#### மறைமுகப் பிரிவு (அ) குன்றா பிரிவு

இழையுருப்பிரிவு முறையில் இயல்பான உயிரணுக்களின் எண்ணிக்கையிலிருந்து ஒன்றையொன்று ஒத்த ஒரே மாதிரியான இரு உயிரணுக்கள் தோன்றுவதுடன், ஒவ்வொரு உயிரணுவிலும் காணப்படும் நிறப்புரிகளும், அதனைச்சார்ந்த மரபியல் உள்ளடக்கமும் பெற்றோரின் உயிரணுவை ஒத்ததாகக் இருக்கும்.
# இனப்பெருக்கம்

## பாலினப் பெருக்கம் (அ) கலவிமுறை இனப்பெருக்கம்

### கலப்பிரிவு

#### ஒடுங்கற்பிரிவு (அ) குன்றல் பிரிவு

ஒரு உயிரணுவில் உள்ள பல நிறப்புரிகள் பாதியாக உடைகின்ற நிகழ்வு ஒடுக்கப்பிரிவின் செயல்பாடு ஆகும். ஒடுக்கற்பிரிவு முக்கியமாக கலவி இனப்பெருக்கத்திற்கு இன்றியமையாததாக உள்ளது. எனவே பாலியல் ரீதியாக மீண்டும் உற்பத்தி செய்யப்படும் அனைத்து மெய்க்கருவுயிரிகளிலும் (ஒரு உயிரணு உயிரினங்கள் உட்பட) இம்முறையில் நிகழ்கிறது.
# இனப்பெருக்கம்

## பாலினப் பெருக்கம் (அ) கலவிமுறை இனப்பெருக்கம்

### ஓரினப் பெருக்கம்

ஆண் மற்றும் பெண் இருபாலினப்பகுப்பின்றி ஒரே இனத்திலிருந்து அதன் சேய்களை உருவாக்குதல் ஓரினப்பெருக்கம் ஆகும். இது ஆணின் அண்டத்திலோ, பெண்ணின் விந்தகத்திலோ அதற்குள்ளேயே நிகழலாம். சப்பானிய அறிஞர்கள் கோழிகளில் பெண் விந்தணுக்களை உற்பத்தி செய்துள்ளனர். இதன் மூலம் ஒரே இனத்தில் பாலினப்பெருக்கம் செய்ய இயலும். மரபணுக்களில் சில மாற்றங்களைச் செய்து இரு எலிகளின் கரு முட்டையினின்று ஒரு பெண் சேயை உருவாக்கியுள்ளனர்.
# இனப்பெருக்கம்

## பாலின மற்றும் பாலிலா இனப்பெருக்க மாறுபாடுகள்

சிலவகை உயிரினங்களின் சூழலுக்குத் தகுந்தாற் போல் அரிய வகையில் பாலின, பாலிலா இனப்பெருக்கத்தினை மாற்றாக மேற்கொள்கின்றன. சான்றாக வட்டுயிரிகள் (ரோடிஃபெர்ஸ்), சில வகைப்பூச்சி இனங்கள் (செடிப்பேன்கள்)
# ஆஸ்திரேலியச் சட்டம்

**அவுஸ்திரேலிய சட்டம்** (*Law of Australia*) எனப்படுவது இங்கிலாந்தின் பொதுச் சட்டத்திலிருந்து (*English common law*) வந்த அவுஸ்திரேலியப் பொதுச் சட்டம், அவுஸ்திரேலியப் பாராளுமன்றத்தால் உருவாக்கப்பட்ட சட்டங்கள், அவுஸ்திரேலிய மாநிலங்களும் மண்டலங்களும் உருவாக்கிய சட்டங்கள் ஆகியவற்றை உள்ளடக்கியதாகும்.  
அவுஸ்திரேலிய மாநிலங்களும் மண்டலங்களும் தனித்தனிச் சட்ட அலகுகளாகும். அவை ஒவ்வொன்றும் தமக்கான பாராளுமன்றங்களையும் நீதிமன்ற அமைப்புக்களையும் கொண்டிருக்கின்றன. ஒரு பிரதேசத்தின் சட்டம் மற்றையவற்றில் கவனத்திலெடுக்கப்பட்டாலும் கட்டுப்படுத்துவதாக அமையாது. அதேவேளை வெளிநாட்டு உறவுகள் போன்றவற்றின் கீழ்வரும் சட்டங்கள் அவுஸ்திரேலிய அரசினாலேயே உருவாக்கப்படுகின்றன. அவுஸ்திரேலிய அரசு உருவாக்கும் சட்டங்கள் அனைத்து மாநிலங்கள், பிரதேசங்களுக்கும் செல்லுபடியாகும்.
# தான் சுவே

மூத்த தளபதி **தான் சுவே** (*Than Shwe*, பர்மிய மொழி: သန်းရွှေ) மியான்மார் நாட்டின் தலைவராவார். தத்மதௌ என்றழைக்கப்பட்ட பர்மிய இராணுவத்தின் தலைவராகவும் பர்மிய அமைதி மற்றும் வளர்ச்சி சங்கத்தின் தலைவராகவும் பணியாற்றுகிறார். 1962இல் நே வின் நடத்திய இராணுவப் புரட்சிக்கு பிறகு தான் சுவே இராணுவத்தில் நிதானத்துடன் மேலிடம் வந்தார். 1992இல் தலைவர் பதவியில் ஏறினார்.
# பூவரசு (சஞ்சிகை)

**பூவரசு சஞ்சிகை** 1991 இல், ஐரோப்பிய மண்ணில் தமிழ் வானொலிகளோ, தொலைக்காட்சிகளோ இல்லாத கால கட்டத்தில் ஜேர்மனியின், பிறேமனில் இரு மாதத்துக்கு ஒரு சஞ்சிகையாக முகிழ்ந்தது. இதன் ஆசிரியர் இந்து மகேஷ்.  
புலம்பெயர் மண்ணில் பல எழுத்தாளர்களை உருவாக்கிய, வளர்த்து விட்ட பெருமை, பல் வேறுபட்ட நாடுகளிலும் வாசகர்களைக் கொண்ட இந்தப் பூவரசு சஞ்சிகைக்கு இருக்கிறது.சஞ்சிகையின் செயற்பாடுகளாக ஒவ்வோர் ஆண்டும் சிறுகதை, கவிதை, கட்டுரைப் போட்டிகள் நடாத்தப்பட்டு ஆண்டு நிறைவை ஒட்டிய விழா கொண்டப்பட்டு அந்த விழாவில் போட்டிகளில் வென்றவர்களுக்குப் பரிசில்களும் வழங்கப்படுகின்றன.  
2006க்குப் பிற்பட்ட காலங்களில் இணைய வளர்ச்சியின் மேலோங்கலில் பூவரசின் வருகையில் தள்ளாட்டம் ஏற்பட்டது. 2006 வரை இருமாதத்துக்கு ஒன்றாக வெளிவந்த சஞ்சிகை தற்சமயம் ஆண்டுக்கு இரண்டாக வெளிவருகிறது.
# கே. எஸ். பாலச்சந்திரன் (மெல்லிசைப்பாடகர்)

**கே. எஸ். பாலச்சந்திரன்** (மருதங்கேணி,பளை, இலங்கை) ஈழத்தின் மெல்லிசைப் பாடகர்களில் ஒருவர். வானொலிக் கலைஞர்.
# கே. எஸ். பாலச்சந்திரன் (மெல்லிசைப்பாடகர்)

## வாழ்க்கைக் குறிப்பு

இவர் சிற்றம்பலம்(வல்வெட்டித்துறை), சின்னப்பிள்ளை(மருதங்கேணி) தம்பதிகளின் புதல்வர். போராளிக்கலைஞர் மேஜர் சிட்டுவின் சகோதரன். மருதங்கேணியில் பிறந்து வளர்ந்தவர். 17வயதுக்குப் பின் திருகோணமலைக்கு இடம் பெயர்ந்து அங்கேயே வாழ்வு அமைத்துக் கொண்டவர். 1985 இல் இருந்து ஜேர்மனியில் வட்கசன் நகரில் வசித்து வருகிறார்.
# கே. எஸ். பாலச்சந்திரன் (மெல்லிசைப்பாடகர்)

## மெல்லிசைப் பாடல்கள்

இவர் சிறுவயதிலேயே பரமேஸ், கோணேஸ் சகோதரர்களின் இசை நிகழ்ச்சிகளில் மேடையேறிப் பாடினார். ஒரு சமயம் கொழும்பில் நடந்த ஒரு நிகழ்ச்சியிலும் இவர் பாடிக் கொண்டிருந்தார். அந்த நிகழ்ச்சிக்கு இலங்கை ஒலி பரப்புக் கூட்டுத் தாபனத்தின் மெல்லிசை ஆர்வலர்களும் வந்திருந்தார்கள். அவர்கள் இவரின் குரல் வளத்தைக் கண்டு இவரை அழைத்து இலங்கை வானொலியின் ஒரு விளம்பரத்துக்குப் பாட வைத்தார்கள். இப்படியாக இலங்கை ஒலிபரப்புக் கூட்டுத் தாபனத்துக்குள் பிரவேசித்த இவர் அங்கு நடந்த ஒரு மெல்லிசைப் பாடகர் தேர்வில் கலந்து கொண்டார். குரலில் நல்ல வளம் மிக்க இவர் முதல் தரத்திலேயே மோகன்ராஜ் இன் தந்தை ஆர். முத்துச்சாமி அவர்களால் தேர்வு செய்யப்பட்டு மெல்லிசைப் பாடகர் ஆனார். இவரது முதற்பாடல் *இசைக்காய் நான் உனது இதயத்தை...* என்று தொடங்கும் பாடல். தற்சமயம் ஜேர்மனியின் பல பாகங்களிலும் அரங்கேறி இசை நிகழ்ச்சிகளை நடாத்திக் கொண்டிருக்கிறார்.  
இவர் திரைப்படப் பாடல்களுக்கும் குரல் கொடுத்துள்ளார். இவர் பாடிய முதல் திரைப்படம் புதிய காற்று.
# கே. எஸ். பாலச்சந்திரன் (மெல்லிசைப்பாடகர்)

## பாடிய சில மெல்லிசைப் பாடல்கள்

- *பெற்ற மனம் பித்து என்பார் பிள்ளை மனம் கல்லு என்பார்*... (வரிகள்:ஈழத்து இரத்தினம், இசை: மோகன்ராஜ்)
- *இசைக்காய் நான் உனது இதயத்தை*...
- *தாயான உன்னை நோயாளி ஆக்கி தரை மீது வந்தேன் அம்மா*...
- *சந்திர முகம் உனதோ சிந்திடும் நிழல்*.. (இசை: மோகன்ராஜ்)
- *அன்னைக்கு இல்லாத பாசமா*... (வரிகள்: ஈழத்து இரத்தினம்)
# கே. எஸ். பாலச்சந்திரன் (மெல்லிசைப்பாடகர்)

## பாடிய சில திரைப்படப் பாடல்கள்

- *மலை நாட்டில் ஒரு மாற்றம் தர வேண்டும்...* (படம்: புதிய காற்று)
- *நான் உங்கள் தோழன்...* (படம்: வி. பி. கணேசனின் நான் உங்கள் தோழன்)
# கே. எஸ். பாலச்சந்திரன் (மெல்லிசைப்பாடகர்)

## இசைக்குழு

இவர் மிகவும் பிரபலமாக இருந்த சுண்டிக்குளி இராஜன் இசைக்குழுவின் இயக்குனராகவும் இருந்தார். முதலில் இந்த இசைக்குழுவை இயக்கி வந்த குணசேகரன்(பொறியியலாளர்) என்பவரே இவரிடம் இந்த இசைக்குழுவைக் கையளித்தார்.
# கே. எஸ். பாலச்சந்திரன் (மெல்லிசைப்பாடகர்)

## சுவையான தகவல்

ஒரே காலத்தில், ஒரே பெயரில் இரு கலைஞர்கள் அதுவும் ஒரே இடத்தில் இருப்பது எத்தணை சிக்கல்களைத் தரக்கூடியது. அந்த சிக்கல்களுக்கு இலங்கை ஒலிபரப்புக் கூட்டுத்தாபனக் கலைஞர்களும், இலங்கை வானொலியின் நேயர்களும் ஆளாகும் வகையில் இந்த மெல்லிசைப் பாடகர் கே. எஸ் . பாலச்சந்திரனும், அண்ணை றைற் கே.எஸ். பாலச்சந்திரனும் இருந்தார்கள். இன்னும் இருக்கிறார்கள். இப்போதும் பலருக்கு இவர்களை யார் யாரென இனம் காணுவதில் குழப்பம் இருக்கிறது. இருவருமே கே. எஸ் . பாலச்சந்திரன்தான்.
# கே. ஆர். விஜயா

**க. இரா. விஜயா** (*K. R. Vijaya*) என்பவர் ஒரு இந்திய நடிகை தமிழ், மலையாளம், தெலுங்கு, கன்னடம் போன்ற தென்னிந்திய மொழிப் படங்கள் உட்பட சுமார் 450 திரைப்படங்களில் நடித்துள்ளார். குறிப்பாக தமிழ்த் திரைப்படங்களில் அதிகமாக நடித்த நடிகை இவரையே சாரும். மேலும் இவரது அபரிவிதமான நடிப்பையும், அழகான சிரிப்பையும் கருதியே தமிழ் திரைப்பட ரசிகர்களால் *புன்னகை அரசி* என அடைமொழியுடன் அழைக்கப்பட்டார். மேலும் கே. ஆர். விஜயா அவர்கள் தனது திரைப்படங்களில் ஏற்கும் கனமான கதாபாத்திரங்களில் அசாத்தியமான நடிப்பை வெளிபடுத்தியதாலே தமிழ் திரையுலகில் அன்றைய முன்னணி நடிகர்களான எம்ஜிஆர் மற்றும் சிவாஜி கணேசன் அவர்களுக்கு இணையான சம்பளத்தையும், மதிப்பையும் பெற்றார். மேலும் விஜயா அவர்கள் திரையுலக நடிப்பில் திரைப்படம்/நாடகம்/விளம்பரங்களை தவிர்த்து திரை சார்ந்து நடத்தபடும் பரிசு வழங்கும் பாராட்டு விழா மற்றும் கேளிக்கை நிகழ்ச்சிகளில் கூட அன்று முதல் இன்று வரை கலந்து கொள்ளாமல் மிகவும் கண்ணியமான நடிகையாக வாழ்ந்துவருகிறார் என்பது குறிப்பிடத்தக்கதாகும்.
# கே. ஆர். விஜயா

## வாழ்க்கைக் குறிப்பு

கே. ஆர். விஜயாவின் தந்தை ராமசந்திரன் ஆந்திர பிரதேசத்தையும், தாயார் கல்யாணி கேரளாவையும் சேர்ந்தவர்கள். இவர்களுக்கு கேரளத்தில் திருச்சூரில் தெய்வநாயகி என்ற இயற்பெயர் உடன் முதல் மகளாகப் பிறந்தார். இவருக்கு வத்சலா, சாவித்திரி, சசிகலா, ராதா என்கிற நான்கு தங்கைகளும் நாராயணன் என்கிற ஒரு தம்பியும் உள்ளனர். தந்தை ராமச்சந்திரன் தனது தொடக்கக் காலத்தில் ஆங்கிலேயர் ஆட்சியில் அன்றைய ஒருங்கிணைந்த இந்தியா–பாக்கித்தான் எல்லையில் இராணுவ வீரராகப் பணியாற்றி ஓய்வு பெற்றார். தந்தைக்கு திருவனந்தபுரத்தில் நகை வியாபாரம் செய்து வந்த போது நகை வியாபாரத்தில் ஏற்பட்ட பெருத்த நட்டத்தால், அவரது குடும்பம் கேரளத்தில் இருந்து வெளியேறி தமிழ்நாட்டில் உள்ள பழநியில் குடியேறியது. பழநி முருகன் கோவிலில் இவரது தந்தை உயர் பாதுகாப்பு அதிகாரியாக பணியாற்றினார்.  
மேலும் கே. ஆர். விஜயா அவர்களது தந்தை ராமச்சந்திர ராவ் அவர்கள் இராணுவத்தில் பணியாற்றியதால் கே. ஆர். விஜயாவிற்கு ஆரம்பகாலத்தில் நடிக்கும் போதே குத்து சண்டை, துப்பாக்கி சுடும் பயிற்சி, வில்லிஸ் ஜீப் மற்றும் ராயல் என்ஃபீல்டு மோட்டார் பைக் ஓட்டும் பயிற்சி போன்ற கடுமையான தற்காப்பு பயிற்சிகளையும் கே. ஆர். விஜயாவிற்கு கற்று வழங்கினார்.  
பின்னாளில் அதுவே கே. ஆர். விஜயாவிற்கு நடிப்பில் பெரிதும் அப்பயிற்சிகள் உதவியது.  
தொடக்கக் காலத்தில் நாடகக் குழுவிலும் சில மேடை நாடங்களில் நடித்து வந்த விஜயா திரைக்கு வந்த பிறகு நடிகர் எம். ஆர். ராதா *விஜயா* என்று அவரது பெயரை மாற்றி வைத்தார். இதை தனது தாய்/தந்தையின் முதல் எழுத்தை சேர்த்து கே. ஆர். விஜயா என்று மாற்றி கொண்டார். 1960 களில் நடிக்கத் தொடங்கி சுமார் 40 ஆண்டுகளுக்கு அதிகமாக நடித்து வருகிறார். இவர் நடித்த முதற்படமான கற்பகம் 1963 இல் வெளிவந்தது.  
எம்.ஜி.ஆர், சிவாஜி கணேசன், ஜெமினி கணேசன், எஸ். எஸ். ராஜேந்திரன், முத்துராமன், ஏ. வி. எம். ராஜன், ஜெய்சங்கர், ரவிசந்திரன், ஆகிய பிரபல நடிகர்களுடன் சேர்ந்து நடித்தார். அதுமட்டுமல்லாமல் தமிழ் திரையில் இவர் நடித்த ஆரம்பகாலத்தில் பல வில்லன் நடிகர்களான ஆர்.எஸ்.மனோகர், எஸ்.ஏ.அசோகன், கே. பாலாஜி, ஆகியோருடன் கதாநாயகி ஆகவும் நடித்துள்ளார். பின்பு நகைச்சுவை நடிகர்களான நாகேஷ், சோ, தேங்காய் சீனிவாசன் ஆகியோருடனும் இணைந்து சில படங்களிலும் நடித்துள்ளார். தமிழ்த் திரையில் அறிமுகமானாலும், மலையாளம், தெலுங்கு, கன்னடம், படங்களிலும் பல உச்ச நட்சத்திர நடிகர்களுடன் ஜோடியாக இணைந்து நடித்துள்ளார். தமிழில் விஜயபுரி வீரன் ஆனந்தன் முதல் எல். ஐ. சி. நரசிம்மன் வரை இணைந்து நடித்த நடிகை ஆவார். பின்பு தற்போது தமிழில் பல சின்னத்திரை நாடகங்களிலும், விளம்பரங்களிலும் நடித்து வருகிறார்.  
இவர் திரைக்கு வந்த சில காலங்களிலே 1966 ஆம் ஆண்டு அன்றைய பிரபல திரைப்பட தயாரிப்பாளரும், தொழிலதிபருமான சுதர்சன் எம். வேலாயுதம் நாயர் என்பவரைக் காதல் திருமணம் செய்து கொண்டார். இவர்களுக்கு ஹேமலதா என்கிற ஒரு மகள் உள்ளார்.  
நடிகை கே. ஆர். விஜயாவிற்கு தமிழ் திரையுலகில் முதல் முறையாக 1962 ஆம் ஆண்டு சிவாஜி கணேசன் கதாநாயகனாக நடித்த சாண்டில்யனின் *ஜீவ பூமி* என்ற படத்தில் *நாக கன்னி*யாக நாகமாக மாறி இளவரசி கதாபாத்திரத்தில் நடித்த சரோஜாதேவியை சீண்டும் நாகமாக விஜயா வில்லி கதாபாத்திரத்தில் நடித்திருந்தார். இதுவே அவர் தோன்றி நடித்த முதல் திரைப்படம் ஆகும். ஆனால் அப்படம் வெளிவராமல் போனது.
# கே. ஆர். விஜயா

## திரைப்பட அனுபவங்கள்

- மேலும் திரையுலகிற்கு விஜயா வருவதற்கு முன்பு பல ஊர் ஊராக சென்று நடத்தபடும் மேடை நாடகங்கள் மற்றும் தெரு கூத்துகளில் நடித்து வந்தார். மேலும் விஜயாவின் திரையுலக ஆரம்ப கால பாதை கரடுமுரடான பள்ளமும், மேடுமான நிலையில் இருந்தாலும் அதையும் தாண்டி திரையுலகில் வெற்றி கொடி நாட்டினார்.
- திரைக்கு வருவதற்கு முன்பு சில விளம்பர படங்களிலும் நடித்துள்ளார்.
- அதில் மிகவும் பிரபலமான தமிழக அரசால் காசநோய் விழிப்புணர்வு குறித்த **எமர்ஜென்சி** என்ற நாடகத்தில் கே. ஆர். விஜயா நடித்திருந்தது பலரையும் கவர்ந்தது.
- அதை தவிர *உட்வாஸ்*, *டர்மிக் பவுடர்*, *சிம்சென் சாக்லேட்*, *மூவ் ஆயில்மென்ட்* ஆகிய விளம்பர படத்தில் நடித்துள்ளார். என்றாலும் மக்களிடையே தோன்றிய பிரபலமாக **மூவ் ஆயில்மென்ட்** விளம்பரத்தில் கோபகாரி சுமதியாக வரும் கதாபாத்திரத்தில் நடித்த கே.ஆர்.விஜயாவுக்கு புகழை தேடித்தந்தது.
- அந்த மூவ் ஆயில்மென்ட் விளம்பரத்தில் நடிகை சரோஜாதேவி உடன் இணைந்து நடித்த கே. ஆர். விஜயா *(சுமதி)* மகளாகவும் சரோஜாதேவி *(பாமா)* தாயாகவரும் அந்த காட்சியில் சரோஜாதேவி அவர்கள் அய்யோ அப்பா இடுப்பேலாம் வலிக்குதுடி எதாவது மருந்து இருந்த தேச்சுவிடு என்பார். உடனே கோபகாரி சுமதியாக வரும் கே. ஆர். விஜயா அவர்கள் *மூவ் ஆயில்மென்ட்* வைத்து தனது அம்மாவான சரோஜாதேவி இடுப்பில் தேச்சுவிடும் போது கோபத்தில் ஓங்கி குத்துவிடுவார். உடனே சரோஜாதேவி அப்பா ரோம்ப நல்லாருக்குடி என்று கூறியவுடன் அதில் கே. ஆர். விஜயா பேசும் வசனமான **மூவ் ஆயில்மென்ட் திஸ் சூப்பர் மூவ்மென்ட்** என்று பேசும் வசனம் அப்போது பிரபலமான விளம்பரமாக பார்க்கபட்டது
- இந்த விளம்பரமானது கே.ஆர்.விஜயா திரைக்கு அறிமுகம் ஆகும் நேரம் என்பதால் ரசிகர்கள் பல முன்னனி கதாநாயகிகுக்கு எல்லாம் முதுகில் குத்தி சுளுக்கு எடுத்து விட்டு முன் அணிக்கு வந்த கதாநாயகி என்று ரசிகர்கள் இடையே பெயர் எடுத்தார்.
- நான் ஆணையிட்டால் படத்தில் எம். ஜி. ஆர் அவர்கள் துப்பாக்கிச் சூட்டிற்கு பிறகு நடித்திருந்தார். அந்த துப்பாக்கிச் சூட்டை படத்தின் கதையிலும் காட்சியாக்க விரும்பிய படத்தின் தாயாரிப்பாளர் ஆர். எம். வீரப்பன் படத்தில் அந்த காட்சியில் எம். ஜி. ஆர் படத்தின் இறுதியில் போலீசாரிடம் தப்பி ஒடி வரும் போது எம்.ஜி.ஆரின் நெஞ்சை நோக்கி சுடுவதாக படமாக்கி இருந்தார். குண்டடி பட்டவுடன் கே. ஆர். விஜயாவிடம் வந்து குண்டை உடலில் இருந்து நீக்க சொல்வார். அப்போது கத்தியால் சமார்த்தியமாக அவரது நெஞ்சில் உள்ள குண்டை நீக்குவதாக முழுமையாக காட்சியாக்கினார். இது தணிக்கையில் நிராகரிக்கபட்டது.
- அதனால் இந்த குண்டடி காட்சியை மாற்றி படத்தில் *எம்.ஜி.ஆர்*க்கு பதிலாக அவருடன் இணைந்து போலீசாரிடம் இருந்து தப்பி ஒடும் காட்சியில் சரோஜாதேவியும் சேர்த்து நடித்திருந்தார். அதை வைத்து எம்.ஜி.ஆர் நெஞ்சில் மீது விழும் குண்டடி காட்சியை மாற்றி சரோஜாதேவியின் நெஞ்சில் குண்டு பாய்ந்து அதை கே.ஆர்.விஜயா கத்தியால் அந்த குண்டை எடுப்பதாக மாற்றி காட்சி ஆக்கினார் படத்தின் இயக்குனரான சாணக்யா.
# கே. ஆர். விஜயா

## நடித்த திரைப்படங்கள்

1. அக்கா தங்கை
1. அக்கா
1. அவள் சுமங்கலிதான்
1. இரு மலர்கள்
1. ஊட்டி வரை உறவு
1. எதிரொலி
1. கண்ணன் கருணை
1. கண்ணே பாப்பா
1. கந்தன் கருணை
1. கல்தூண்
1. கல்யாண ஊர்வலம்
1. கற்பகம்
1. காட்டு ராணி
1. கிரஹப்பிரவேசம்
1. குறத்தி மகன்
1. கை கொடுத்த தெய்வம்
1. சங்கமம்
1. சத்ய சுந்தரம்
1. சபதம்
1. சர்வர் சுந்தரம்
1. சரஸ்வதி சபதம்
1. செல்வம்
1. சொந்தம்
1. சொர்க்கம்
1. தங்கப்பதக்கம்
1. தங்கை
1. தசாவதாரம்
1. தர்மராஜா
1. தராசு
1. தவப்புதல்வன்
1. திரிசூலம்
1. திருடன்
1. திருமால் பெருமை
1. தீர்க்கசுமங்கலி
1. தொழிலாளி
1. நத்தையில் முத்து
1. நல்ல நேரம்
1. நாணல்
1. நாம் பிறந்த மண்
1. நான் ஏன் பிறந்தேன்
1. நீலமலர்கள்
1. நெஞ்சிருக்கும் வரை
1. பஞ்சவர்ணக்கிளி
1. பணம் படைத்தவன்
1. பதில் சொல்வாள் பத்ரகாளி
1. பாரத விலாஸ்
1. பாலாடை
1. பொன்னான வாழ்வு
1. மிட்டாய் மம்மி
1. யாருக்காக அழுதான்
1. ராமன் எத்தனை ராமனடி
1. ராமு
1. விவசாயி
1. ஜஸ்டிஸ் கோபிநாத்
1. ஜெனரல் சக்ரவா்த்தி
1. ஹிட்லர் உமாநாத்
# ஸ்ரெபனி றைஸ்

**ஸ்ரெபனி றைஸ்** (*Stephanie Rice*, பிறப்பு: 17 யூன், 1988) ஓர் அவுஸ்திரேலிய நீச்சல் வீராங்கனை. 400 மீற்றர், 200 மீற்றர் ஆகிய தூரங்களுக்கான மெட்லி வகை நீச்சலின் தற்போதைய உலக சாதனையாளர். 2008 ஒலிம்பிக் போட்டிகளில் மூன்று தங்கப் பதக்கங்களைப் பெற்றவர்.
# மைகிரண்டு வாட்சு

**மைகிரண்டு வாட்சு** *(Migrant Watch)* என்பது இந்தியாவில் பறவைகளின் வலசை போக்கைப் பற்றி அறிந்துகொள்ள மக்களைக் கொண்டு தரவுகள் திரட்டும் ஒரு புது விதமான திட்டமாகும். இத்திட்டம் 2007ஆம் ஆண்டு "இண்டியன் பேர்டிஸ்" *(Indian Birds)* என்ற பறவையியல் ஆய் விதமும் பெங்களூரின் "தேசிய உயிர் அறிவியல் மையமும்" (*National Centre for Biological Sciences*) இணைந்து தொடங்கிய திட்டமாகும். இத்திட்டத்தின் மூலம், பறவைகள் குளிர்காலத்தில் இந்தியாவிற்குள் வருகை, இனப்பெருக்கம் செய்யும் இடங்கள் மற்றும் திரும்பி செல்லும் காலம் போன்ற தரவுகள் சேகரிக்கப்படுகின்றன. இந்த திட்டத்தில் விருப்பமுள்ள எவரும் பங்குகொள்ளலாம். இது முற்றிலும் தன்னார்வலர்களைக் கொண்டு நடத்தப்படும் ஒரு திட்டமாகும்.
# மைகிரண்டு வாட்சு

## திட்டத்தின் நோக்கம்

இந்த திட்டத்தின் முக்கிய நோக்கம் "இந்தியாவில் பறவைகளின் வலசை போகும் போக்கைப் பற்றி அறிந்து கொள்வதாகும்". இதில் 30 பறவைச் சிற்றினங்கள் தேர்வு செய்யப்பட்டு அவை குறித்த தகவல்கள் முனைப்புடன் சேகரிக்கப்படுகின்றன.
# மைகிரண்டு வாட்சு

## திட்டத்தின் நோக்கம்

### முனைப்பு காட்டப்படும் இனங்கள்

#### வாத்துகளும் அன்னங்களும்(Ducks and Geese)

- பட்டைத்தலை வாத்து (Bar-headed Goose)
- சிவப்புத்தாரா (அ) கருட தாரா (அ) செங்கிளுவை (Ruddy Shelduck)
- ஆண்டி வாத்து (அ) தட்டைவாயன் (Northern Shoveller)
- ஊசிவால் வாத்து (Northern Pintail)
# மைகிரண்டு வாட்சு

## திட்டத்தின் நோக்கம்

### முனைப்பு காட்டப்படும் இனங்கள்

#### கரைப் பறவைகளும் நீர்நிலைகளைச் சார்ந்த பறவைகளும் (Shorebirds and wetland-dependent birds)

- பொரி உள்ளான் (Wood Sandpiper)
- உள்ளான் (Common Sandpiper)
- ஆற்று உள்ளான் (Green Sandpiper)
- பேதை உள்ளான் (Ruff)
- கருவால் மூக்கான் (Black-tailed Godwit)
- கருங்கழுத்து நாரை (Demoiselle Crane)
- (Black Stork)
- பல்லா கடற்காகம் (Palla's Gull)
# மைகிரண்டு வாட்சு

## திட்டத்தின் நோக்கம்

### முனைப்பு காட்டப்படும் இனங்கள்

#### இரைபிடி பறவைகள் (Birds of prey)

- சேற்று பூனைப்பருந்து (Western Marsh Harrier)
- விரால் அடிப்பான் (Osprey)
- சிவப்பு லகுடு (Common Kestrel)
# மைகிரண்டு வாட்சு

## திட்டத்தின் நோக்கம்

### முனைப்பு காட்டப்படும் இனங்கள்

#### பிற இனங்கள்(Other species)

- (Eurasian Wryneck)
- பழுப்புக் கீச்சான் (Brown Shrike)
- நீலப் பூங்குருவி (Blue Rock-thrush)
- செங்கழுத்து ஈப்பிடிப்பான் (Red-throated Flycatcher)
- நீலமேனி ஈப்பிடிப்பான் (Verditer Flycatcher)
- நீலகண்டன் (Bluethroat)
- செவ்வாலி (Black Redstart)
- (Common Stonechat)
- சூறைக்குருவி (அ) சோளக்குருவி (Rosy Starling)
- தகைவிலான் (Barn Swallow)
- பச்சைக் கதிர்குருவி (Greenish Warbler)
- பிளித் நாணல்குருவி (Blyth's Reed Warbler)
- வெள்ளை வாலாட்டி (White Wagtail)
- கருஞ்சாம்பல் வாலாட்டி (Grey Wagtail)
- கூம்பலகு சில்லை (Common Rosefinch)
# மைகிரண்டு வாட்சு

## இத்திட்டத்தில் தன்னார்வலர்கள் செய்ய வேண்டியவை

1. மைகிரண்டு வாட்சு இணைய தளத்தில் தங்களுக்கொன்று ஒரு கணக்கை துவக்க வேண்டும்.
1. மேலே குறிப்பிட்டுள்ள பறவைகளை அறிந்து கொள்ளவும். இதற்காக மைகிரண்டு வாட்சு தளத்தில் உள்ள கையேட்டையோ அல்லது ஒரு பறவைகள் கையேட்டையோ அல்லது கீழே கொடுக்கப்பட்டுள்ள பறவைகளின் படங்களையோ பார்க்கவும்.
1. இந்தப் பறவைகளை தங்கள் வீட்டருகிலே அல்லது அலுவலகத்திற்கு அருகிலே அல்லது தாங்கள் வழக்கமாக செல்லும் இடங்களில் காணப்படுகிறதா என்று கவனிக்கவும்.
1. இப்பறவைகளில் ஏதேனும் ஒன்றை பார்த்தால், பார்த்த இடம், நாள் போன்றவற்றை மைகிரண்டு வாட்சு இணைய தளத்தில் பதியவும்.
1. மேலும் இப்பறவைகளைொரு குளிர்காலத்தில் எப்பொழுது முதலாவதாக பார்த்தது மற்றும் எப்பொழுது கடைசியாகப் பார்த்தது என்பதையும் பதிவு செய்யலாம்.
# மைகிரண்டு வாட்சு

## இத்திட்டத்தின் பயன்கள்

- பறவைகளின் வலசை போக்கை பற்றி அறிதல்
- இந்தியாவில் பறவைகள் எங்கொல்லாம் இனப்பெருக்கம் செய்கிறது என்ற தரவைகொண்டு அவ்விடங்களை பாதுகாத்தல்
- மக்களைக் கொண்டு தரவுகள் சேகரிப்பதால், மக்களிடம் பறவைகளை பற்றிய விழிப்புணர்ச்சியை ஏற்படுத்துதல்
# இந்தியா-பாகிஸ்தான் போர், 1965

**இந்திய-பாகிஸ்தான் போர், 1965** (*Indo-Pakistani War of 1965*) ஏப்ரல் 1965 முதல் செப்டம்பர் 1965 வரை பாகிஸ்தானுக்கும் இந்தியாவுக்கும் இடையில் இடம்பெற்ற போரைக் குறிக்கும். இது இருநாடுகளுக்கும் இடையில் சர்ச்சைக்குரிய பகுதியான காஷ்மீர் குறித்து உருவான **இரண்டாவது காஷ்மீர் போர்** என அழைக்கப்படுகிறது. முதலாவது காஷ்மீர் போர் 1947 இல் இடம்பெற்றது. ஜம்மு காஷ்மீர் பகுதிக்குள் ஜிப்ரால்ட்டர் நடவடிக்கை என்ற பெயரில் கிட்டத்தட்ட 600 பாகிஸ்தானியப் படைகள் இந்திய எல்லைப் பகுதிக்குள் ஊடுருவினர். இந்நடவடிக்கை தோல்வியில் முடிவடைந்ததை அடுத்து ஆகஸ்ட் 15 ஆம் நாள் இந்தியா பாகிஸ்தான் மீது தாக்குதலை அறிவித்தது. இரு நாடுகளுக்கும் இடையில் இரண்டாவது போர் தொடங்கியது. மொத்தம் ஐந்து வாரங்கள் நடந்த போரில் இரு தரப்பிலும் ஆயிரக்கணக்கானோர் மாண்டனர். ஐக்கிய நாடுகளின் அமைதி முயற்சிகளை அடுத்து போர் நிறுத்தம் ஏற்பட்டு அதன் பின்னர் சோவியத் ஒன்றியத்தில் தாஷ்கெண்ட் நகரில் இரு நாடுகளுக்கும் இடையில் அமைதி ஒப்பந்தம் கைச்சாத்திடப்பட்டது.  
போரின் பெரும் பகுதி தரைப்படைகளினால் பிரச்சினைக்குரிய காஷ்மீர் பகுதியிலும் இரு நாடுகளுக்கும் இடையேயான பன்னாட்டு எல்லைப் பகுதியிலும் மேற்கொள்ளப்பட்டது. 1947 ஆம் ஆண்டிற்குப் பின்னர் இப்போரின் போதே காஷ்மீர் எல்லைப் பகுதியில் இரு தரப்பிலும் பெருமளவு இராணுவத்தினர் குவிக்கப்பட்டனர். பெரும்பாலான பகுதிகளில் விமானப் படைகள் தரைப் படைக்கு உதவியாகத் தாக்குதலில் ஈடுபட்டனர். ஏனைய இந்திய-பாகிஸ்தான் போர்களைப் போலவே இப்போர் நிலவரங்கள், மற்றும் விவரங்கள் பெருமளவு வெளியில் தெரிய வரவில்லை.  
போரின் தொடக்கத்தில் இரு நாடுகளும் சம நிலையிலேயே இருந்தன. இந்தியாவின் டித்வால், ஊரி, பூஞ்ச் ஆகிய பகுதிகளை பாகிஸ்தான் கைப்பற்றியது. பாகிஸ்தானின் மூன்று முக்கிய இராணுவத் தளங்களை இந்தியா கைப்பற்றியது. செப்டம்பர் 1 இல் ஜம்மு பகுதிக்குள் அக்நூர் பகுதியில் பாகிஸ்தானின் ஊடுருவலை இந்தியா விமானப் படையின் உதவியுடன் தடுத்து நிறுத்தியது.  
செப்டம்பர் 6, 1965 இல் பன்னாட்டு எல்லையைக் கடந்து லாகூர் நகரை அண்டினர். ஒரு மணி நேரத்தில் லாகூரைக் கைப்பற்றுவோம் என இந்தியா அறிவித்தது. அதே நாளில் பாகிஸ்தான வான் படையினரின் தாக்குதலில் பத்து இந்திய விமானங்கள் தகர்க்கப்பட்டன. செப்டம்பர் 10 ஆம் நாளில் இந்தியாவில் அம்ரித்சர் நகரை பாகிஸ்தான பீரங்கிப் படையினர் கைப்பற்ற எடுத்த முயற்சி தோல்வியில் முடிந்தது.
# இந்தியா-பாகிஸ்தான் போர், 1965

## போர் நிறுத்தம்

செப்டம்பர் 22 ஆம் நாள் ஐக்கிய நாடுகள் இரு நாடுகளையும் நிபந்தனையற்ற போர் நிறுத்த ஒப்பந்தத்திற்கு வருமாறு கேட்டுக் கொண்டது. அதனை அடுத்து சோவியத்தின் தாஷ்கெண்ட் நகரில் இந்தியப் பிரதமர் லால் பகதூர் சாஸ்திரியும் பாகிஸ்தான் தலைவர் அயூப் கானும் அமைதி ஒப்பந்தத்தில் கையெழுத்திட்டனர். இதன்படி இருநாடுகளும் தங்கள் படையினரை தங்கள் எல்லைப் பகுதிக்குத் திரும்ப அழைக்க முடிவு செய்தனர்.  
மாநிலத்தில் பாகிஸ்தானின் நூற்றுக்கணக்கானோர் ஊடுருவியுள்ளதை உறுதிப்படுத்திய ஐக்கிய அமெரிக்காவின் அரசுத் திணைக்களத்தின் ஆவணம்.]]
# சக்கீரா

**சக்கீரா இசபெல் மெபாரக் ரிபோல்** (*Shakira Isabel Mebarak Ripoll*) என்கிற **சக்கீரா** அல்லது **ஷக்கீரா** (Shakira, பிறப்பு: பெப்ரவரி 2, 1977) என்பவர் ஒரு கொலம்பியப் பாடகியும், லெபனானிய-ஐரோப்பிய மரபுசார்ந்த பாடலாசிரியரும், இசையமைப்பாளரும், பாடல் தயாரிப்பாளரும், ஆடல்விரும்பியும், கொடையாளருமாவார். இவர் 1990களின் இடையிலிருந்து பாப் இசை மூலமாக இலத்தீன் அமெரிக்காவில் அறிமுகம் ஆனவர். எசுப்பானிய மொழியைத் தாய்மொழியாகக் கொண்ட ஷக்கீரா, சரளமாக ஆங்கிலம், போர்த்துக்கீசிய மொழி, இத்தாலிய, அரபு மொழியும் தெரிந்தவர். *லாண்டரி சர்வீஸ்* (Laundry Service) என்கிற ஆங்கில இசைத்தொகுப்பின் மூலம் ஆங்கிலம் பேசும் இசைவிரும்பிகளின் இதயத்தில் நுழைந்தார். இந்த இசைத்தொகுப்பு 13 மில்லியன் படிகள் விற்றுத் தீர்ந்தன. இவர், கொலம்பிய கலைஞர்களிலேயே கூடுதல் பணம் ஈட்டும் அளவுக்கு உயர்ந்தார். இவரின் இசைத் தொகுப்புகள் 50 மில்லியன் வரை உலகம் முழுக்க விற்று தீர்ந்தன. இவர், இரண்டு கிராமி விருதுகள், எட்டு இலத்தீன் கிராமி விருதுகள், பதினைந்து பில்போர்ட் இசை விருதுகள், மூன்று எம்.டி.வி. இசை விருதுகள், 'மக்கள் விருப்பம்' விருது (People's Choice Award) என்று பல்வேறு விருதுகளை உலகம் முழுக்க பெற்றிருக்கிறார். கோல்டன் க்ளோப் விருதுக்கு பரிந்துரை செய்யப்பட்டிருக்கிறார். மேலும் பில்போர்ட் ஹாட் 100 ல் முதல் இடம்பெற்ற முதல் தென் அமெரிக்க கலைஞர் என்பதும் குறிப்பிடத்தக்கது. இதைப்போன்றே ஆஸ்திரேலிய ARIA பட்டியலிலும், யுனைடெட் வர்ல்ட் பட்டியல் மற்றும் UK Singles பட்டியலிலும் இடம்பெற்றவர்.  
யுனைட்டெட் வர்ல்ட் பட்டியலின் அண்மைய கணக்கின்படி கடந்த பத்தாண்டுகளில் நாலாவது வெற்றிகரமான கலைஞர் என்று ஷக்கீராவை பெருமையுடன் குறிப்பிடுகிறார்கள். இவரின் தனிபாடல்கள் இரண்டும் ஒரே சமயத்தில் முதல் பத்துக்குள்ளான இடத்தைப் பெற்றிருக்கின்றன. மேலும் இச்சாதனை வேறு எவருக்குமில்லை என்பது குறிப்பிடத்தக்கது.  
ஷக்கீராவுக்கு ஹாலிவுட் நட்சத்திரத் தகுதி விருது ஒன்று வழங்கப்பட இருக்கிறது. இது, முதல் கொலம்பியனாக அவர் பெறும் விருதாக இருக்கும்.
# சக்கீரா

## இளமை

ஷக்கீரா, பிப்ரவரி 2, 1977 ல் கொலம்பியாவில் உள்ள பாறங்கீயாவில் (Barranquilla) பிறந்தார். இவரது பெற்றோருக்கு ஒரே பிள்ளையாக பிறந்த இவர் எசுப்பானிய, இத்தாலிய மூதாதையர் வழி வந்த கொலம்பியர் ஆவார். ஷக்கீரா என்பதற்கு அரபு மொழியில் "நன்றியுடன்" என்று பொருள். ஷக்கீர் என்ற ஆண்பெயருக்கு எதிர்பாலினமான பெயர். இவரது இரண்டாவது பெயரான இசபெல் அவரது தந்தை வழி பாட்டியைக் குறிக்கும். இதற்கு, "என் கடவுளின் இல்லம்" , "என் கடவுளின் ஆணை" என்று பொருள். இவரது குடும்பப் பெயரான ரிபொல், கடலான் (Catalan) இனப்பெயர். ஷக்கீரா தன் இளமையை பாரன்கில்லாவில் கழித்தார். இந்நகரம் வடக்கு கொலம்பியாவில் அமைந்திருக்கிறது.  
ஷக்கீரா " லா ரொசா டே கிரிஸ்டல் " (La Rosa De Cristal - பளிங்கு ரோஜா) என்ற கவிதையை அவரது நான்காவது வயதில் எழுதினார். அவர் வளர வளர, அவரது அப்பா தட்டச்சுப் பொறியில் எழுதிய கதைகளை ஆர்வமுடன் கவனித்தார். அவற்றில் ஒன்றை தனது கிறிஸ்துமஸ் அன்பளிப்பாக கேட்டுக்கொண்டார். அவரது எழுத்துப் பணியை மேலும் தொடர்ந்து எழுதினார். இந்த கவிதைகள் பின்னாளில் பாடல்களாக உருவெடுக்க காரணமாக இருந்தன. ஷக்கீராவின் எட்டாம் வயதில் அவரது உடன் பிறந்தவர் ஒரு விபத்தில் சிக்கி கொல்லப்பட்டார். அதனால் ஷக்கீராவின் தந்தை தனது கவலையை மறப்பதற்காக கருப்புக் கண்ணாடி அணிந்தார். இந்த நிகழ்வினால் ஷக்கீரா தனது முதல் பாடலான Tus gafas oscuras" ("Your dark glasses - உனது இருண்ட கண்ணாடிகள்") எழுதினார்.  
ஷக்கீரா நான்கு வயதாக இருக்கும்பொழுது அவரை ஒரு மத்திய கிழக்கத்திய உணவகத்திற்கு அழைத்துச் சென்றார். அங்கே ஷக்கீரா, டோம்பெக் எனப்படும் அரபி இசை மத்தளம் ஒன்றால் கவரப்பட்டார். இது பெல்லி நடனத்திற்கு ஒத்திசைவான இசைக்கருவியாகும். இந்த இசைக்கருவியை அறியும் முன் ஷக்கீரா, பேர்ஃபுட் எனப்படும் நடனத்தை மேசையில் அரங்கேற்றினார். அங்குள்ளவர்கள் கைதட்டி வரவேற்றார்கள். அதன் பின்னரே ஷக்கீரா தான் ஒரு நல்ல கலைஞராக வளரவேண்டும் என்ற ஆர்வமும் ஆசையும் கொண்டார். அவரது கத்தோலிக்கப் பள்ளியில் உடன்படிக்கும் பள்ளி மாணவ, ஆசிரியர்கள் உடன் இணைந்து பாடல்கள் பாடினார். ஆனால் அவரது பாடுகுரல் நடுக்கத்தால் அவருக்கு இரண்டாம்நிலை தகுதி மறுக்கப்பட்டது. அவரது இசையாசிரியர், "ஷக்கீரா ஒரு ஆட்டைப் போல பாடுகிறாள்" என்று சொன்னார். பள்ளியில் தான் ஒரு பெல்லி நடனமாடும் மங்கை என்பதாகவே அறியப்பட்டேன் என்கிறார் ஷக்கீரா.  
பத்து முதல் பதின்மூன்று வரையிலான வயதில் ஷக்கீரா பாரன்கில்லாவின் பல பகுதிகளுக்கு அழைக்கப்பட்டார். அதன்காரணமாக அந்தப் பகுதியில் ஷக்கீரா பிரபலமடைந்தார். இந்த நேரத்தில் ஒரு திரையரங்கு தயாரிப்பாளரான மோனிகா அரைசாவைச் சந்தித்தார். இவர் ஷக்கீராவின் வாழ்வை நல்ல நிலைக்குக் கொண்டு செல்ல உதவினார். மோனிகா, கொலம்பிய சோனி நிறுவன அதிகாரி சிரோ வர்கஸ் சந்தித்து ஷக்கீராவின் திறமைகளை எடுத்துரைத்தார். அவரது திறமையைக் காண ஒரு உணவகத்தையும் ஏற்பாடு செய்து வைத்தார். சோனி நிறுவன அதிகாரி சிரோ வர்கஸ் இதைக் கண்டு சோனி நிறுவன அலுவலகத்திற்கு ஒளிநாடாவைக் கொண்டு சென்று ஷக்கீராவின் திறமைகளைக் காண்பித்தார். ஆனால் மேலாளரோ அவ்வளவு மகிழ்ச்சியுறவில்லை. என்றாலும் சிரோ வர்கஸ் அவரை தொடர்ந்து வற்புறுத்தி, ஷக்கீராவின் திறமைகளை எடுத்துரைத்து ஒரு அரங்கேற்றமும் ஏற்பாடு செய்தார். அதன்படி ஷக்கீரா மூன்று பாடல்களை சோனி அதிகாரிகள் முன் அரங்கேற்ற, அவரது முதல் இசைத்தொகுப்பு தயாரானது.
# சக்கீரா

## இசை வாழ்க்கை

### 1991 - 1994 : மகியா & பெலிக்ரோ

ஷக்கீராவின் முதல் இசைத் தொகுப்பான மகியா சோனி நிறுவனத்தால் 1991 இல் வெளியிடப்பட்டது. அப்போது ஷக்கீராவுக்கு 13 வயது மட்டுமே. கொலம்பியன் வானொலிகளில் ஒலிபரப்பப் பட்டு இளம் ஷக்கீராவுக்கு உந்துதல் அளிக்கப்பட்டது. ஆனால் விற்பனை நோக்கில் இந்த இசைத்தொகுப்பைச் செய்யவில்லை. ஆயிரம் படிகளுக்கும் குறைவான அளவே விற்றது. இதன் காரணமாக அடுத்த இசைத்தொகுப்பில் அதிக வெற்றிப் பாடல்களைக் கொடுக்கும் கட்டாயம் ஷக்கீராவுக்கு ஏற்பட்டது.  
பெலிக்ரோ இசைத்தொகுப்பு 1993 ல் வெளியானது. இது முந்திய இசைத்தொகுப்பான மகியாவைக்காட்டிலும் ஓரளவு பரவாயில்லை. என்றாலும் இதுவும் விற்பனை நோக்கில் தோல்வியைத் தழுவியது. என்றாலும் ஷக்கீரா, 1993 ல் சிலியில் உள்ள "வினா டெல் மர்" அனைத்து உலக பாடல்கள் திருவிழாவுக்கு அழைக்கப்பட்டார். இத்திருவிழாவில் லத்தின் அமெரிக்க இசைக்கலைஞர்கள் தமது திறமையை நிரூபித்தனர். வெற்றியாளரைத் தேர்ந்தெடுக்க பல நடுவர்கள் வந்திருந்தனர். ஷக்கீரா "நீ" (Eras) என்கிற பாடலை அரங்கேற்றி, மூன்றாம் பரிசைத் தட்டிச் சென்றார். அங்கு ஷக்கீராவுக்கு வாக்களித்த நடுவர்களுள் 20 வயது ரிக்கி மார்ட்டினும் அடங்குவார்.  
பிறகு ஷக்கீரா பள்ளிப் படிப்பிற்காக இசைவாழ்வில் சற்று இடைவெளியும் விட்டார். 2008 இல் ஷக்கீரா கொலம்பியன் தொலைக்காட்சித்தொடர் ஒன்றில் நடித்திருந்தார்.
# சக்கீரா

## இசை வாழ்க்கை

### 1995 - 2000: Pies descalzos and ¿Dónde están los ladrones?

ஷக்கீரா தோண்ட்த் எஸ்டஸ் கொரொஜன் என்கிற பாடலை நியூஸ்ட்ரோ ராக் என்கிற இசைத் தொகுப்புக்காக 1995 ல் பாடினார். அந்த இசைத் தொகுப்பில் அப்பாடல் மட்டுமே அறியப்பெற்றதாக இருந்தது. இதனால் சோனி நிறுவனம் மூன்றாம் முறையாக மீண்டுமொரு வாய்ப்பை ஷக்கீராவுக்கு அளித்தது. ஷக்கீரா 1995 ல், லூயிஸ் ஓச்சா என்பவருடன் இணைந்து செயல்பட்டார். அவரது மூன்றாம் இசைத்தொகுப்பு தயாரானது. பியஸ் டெஸ்கால்ஜஸ் என்றழைக்கப்பட்ட மூன்றாவது இசைத்தொகுப்பு இஇலத்தீன் அமெரிக்காவில் பரவலானது. ஏறத்தாழ ஐந்து மில்லியன் படிகள் விற்று சாதனை படைத்தது. ரிமிக்ஸஸ் என்று அழைக்கப்பட்ட அவரது போர்த்துக்கீஸிய பாடல்களும் புகழ் பெற்றன. பிரேசில் சந்தையில் மட்டுமே ஒரு மில்லியன் படிகள் விற்றுத் தீர்ந்தன.  
ஷக்கீராவின் நான்காம் இசைத்தொகுப்பு, தோண்ட் எஸ்தன் லாஸ் லாட்ரொனெஸ் ? 1998 ல் வெளியானது. இது ஸ்பானிஷ் பேசாத, துருக்கி, பிரான்ஸ், ஸ்விட்சர்லாந்து, கனடா, அமெரிக்கா போன்ற நாட்டு இசை ரசிகர்கள் பலரை ஷக்கீராவுக்கு அறிமுகம் செய்தது. மொத்தம் பதினொரு பாடல்களில் எட்டு, தனிப்பாடல்கள். அவற்றுள் உலகப்புகழ்பெற்ற ஒஜோஸ் அஸி யும் அடங்கும். இதில் இரு பாடல்கள் ஷக்கீராவுக்கு இலத்தின் கிராமி விருதை அள்ளித்தந்தது.  
மார்ச் 2000 ல் இஇலத்தீன் அமெரிக்காவுக்கும், அமெரிக்காவுக்கும் இசைச்சுற்றுலா மேற்கொண்டார். ஆகஸ்ட் 2000 ல் அவர் MTV வீடியோ இசை விருது இவருக்கு வழங்கப்பட்டது.
# சக்கீரா

## இசை வாழ்க்கை

### 2001-2004 - லாண்ட்ரி சர்வீஸ்

தோண்ட் எஸ்தன் லாஸ் லாட்ரொனெஸ் ? இன் வெற்றியைத் தொடர்ந்து 2001 ல் ஆங்கிலத்தில் இசைத்தொகுப்பு வெளியிடும் வேலைகளைத் தொடங்கினார். க்ளோரியா எஸ்தஃபன் என்பவரைத் துணைக்கொண்டு முந்தைய இசைத்தொகுப்பான தோண்ட் எஸ்தன் லாஸ் லாட்ரொனெஸ் ? ன் பாடல்களை ஆங்கில எழுத்துக்களாக்கினார். பின்னர் ஷக்கீரா அவரது பழைய பாடல்களை ஆங்கிலத்திற்கு மொழிமாற்றம் செய்ய முடிவு செய்தார். ஏறத்தாழ ஓராண்டு கால உழைப்பில் புதிய வகையிலான இசைத் தொகுப்பு உருவாகிக்கொண்டிருந்தது. இதனிடையே பெப்சி விளம்பர பாடல்கள் நான்கை பாடிமுடித்தார். நவம்பர் 24, 2001 ல் லாண்ட்ரி சர்வீஸ் எனப்படும் ஆங்கில இசைத்தொகுப்பு வெளியானது. ஆங்கிலச் சந்தையில் இந்த இசைத்தொகுப்பு பெருமளவில் நுழைந்தது. இதில் நான்கு எசுப்பானிய பாடல்களும் இடம்பெற்றிருந்தன. ஷக்கீராவின் ஆங்கிலம் சற்று நலிவடைந்தது என்றாலும் இந்த இசைத்தொகுப்பு நன்கு விற்று தீர்ந்தது. அதோடு ட்ரிபில் ப்ளாட்டினம் என்று சான்றளிக்கப்பட்டது. ட்ரிபில் ப்ளாட்டினம் என்பது 3 மில்லியன் படிகளுக்கும் மேல் விற்றுத் தீர்ந்தால் வழங்கப்படுவது. ஷக்கீராவுக்கு நன்கு பெயரையும் புகழையும் ஈட்டித் தந்த இந்த இசைத்தொகுப்பு, உலகம் முழுக்க 13 மில்லியன் படிகள் விற்று தீர்ந்தது.  
2002 ல் ஷக்கீரா எசுப்பானிய இசைத்தொகுப்பான கிராண்டெஸ் எக்சிடஸ் வெளியிட்டார். செப்டம்பர் 2002 ல் International Viewer's Choice விருது வென்றார். அதே ஆண்டில் அக்டோபரில் MTV நிகழ்பட விருதுகளில் இஇலத்தீன் அமெரிக்க சிறந்த பெண் பாடகி, சிறந்த பாப் பாடகி, சிறந்த வடக்குக் கலைஞர், சிறந்த நிகழ்படம் (சுர்தே), ஆண்டின் சிறந்த கலைஞர் என்று ஐந்து விருதுகளை வென்றார்.
# சக்கீரா

## இசை வாழ்க்கை

### 2008 -2009 அடுத்த இசைத்தொகுப்பு

பிப்ரவரி 2008 ல் தனது அடுத்த இசைத்தொகுப்புக்கான நடவடிக்கைகளை மேற்கொள்ளப் போவதாக ஒரு வலைத் தளத்தில் தனது ரசிகரிடம் கூறியிருந்தார். ஆனால் முறையான தேதி விபரங்கள் வெளியிடப்படவில்லை. ஆயினும் ஒரு விழாவில் ஷக்கீராவின் தந்தை வில்லியம் மெபாரக், ஷக்கீரா அடுத்த இசைத்தொகுப்புக்கான நடவடிக்கைகளை மேற்கொண்டுவிட்டார் என்று கூறினார். இது அவரது சொந்த ஒலியரங்கில் நடந்தது.  
பிப்ரவரி தொடக்கத்திலிருந்து ஷக்கீரா அடுத்த இசைத்தொகுப்புக்குத் தயாராகிக் கொண்டிருக்கிறார்; அவரது அடுத்த இசைத்தொகுப்பு உருகுவேயில் இருக்கும் என்று உருகுவேயன் பத்திரிக்கையும் செய்தி வெளியிட்டது.  
ஏப்ரல் 3 ல் ஷக்கீரா மியமி தேசிய விமானநிலையத்திற்கு விரைந்தார். அங்கே நிருபர்களிடம் பேட்டியளிக்கையில், இன்னும் வேலைகள் நடந்து கொண்டிருப்பதாகவும், சீனாவுக்கு செல்லவிருப்பதாகவும் கூறினார். அவரது அடுத்த இசைத்தொகுப்பு எதைப்பற்றியது என்பது குறித்து இன்னும் முடிவுக்கு வரமுடியவில்லை.  
ஏப்ரல் 27 2008 ல் ஷக்கீரா தனது சொந்த ஊரான பாரன்கில்லாவுக்குச் சென்றார். அங்கும் நிருபருக்குப் பேட்டியளிக்கையில், தனக்கு வேலைகள் நிறைந்து இருப்பதாகவும் ஏப்ரல் மாதத்தில் நான்கு நாட்கள் மட்டுமே இசைத்தொகுப்புக்கு உழைத்ததாகவும் கூறினார். அதே சமயம் அடுத்த ஆண்டு (2009) தனது இசைத்தொகுப்பு வெளியிடும்படி இருக்கும் என்றார். எலன்கோ பத்திரிக்கைக்குப் பேட்டியளிக்கையில் ஷக்கீரா தான் 30 பாடல்கள் எழுதி வைத்திருப்பதாகவும் இன்னும் எழுதிக் கொண்டிருப்பதாகவும் கூறினார்.
# சக்கீரா

## இசை வாழ்க்கை

### மற்றவர்களுடன்

2006 இறுதியில் அல்ஜாண்ட்ரோ ஸான்ஸுடன் " டெ லொ அக்ரேட்ஸ்கோ , பெரொ நோ " என்கிற பாடலை அல்ஜாண்ட்ரோவில் இசைத்தொகுப்புக்காக பாடினார். இது இலத்தீன் அமெரிக்காவில் முதல் பத்து இடத்தைப் பிடித்தது. பில்போர்ட் இலத்தீன் பாடல்களிலும் முதல் இடங்களை வகித்தது.  
மிக்உவல் போஸ் என்பவருடன் இணைந்து "சி து னொ வெல்வேஸ்" என்கிற பாடலை "பபிடோ" என்ற போஸின் இசைத்தொகுப்புக்காக பாடினார்.  
2007 ஆரம்பத்தில் பிரபல R&B பாடகியான பியான்ஸ் நோல்சுடன் இணைந்து "ப்யூட்டிஃபுல் லயர்" என்ற பாடலைப் பாடினார். இது பியான்சின் இசைத்தொகுப்பான "பி'டே" யின் இரண்டாவது தனிப்பாடலாகும். ஏப்ரல் 7, 2007ம் வாரத்தில் இப்பாடல் 91 இடங்களை முந்தி மூன்றாம் இடத்திற்கு வந்தது. இது பில்போர்ட் 100 பட்டியலில் பெரிய சாதனை. இவ்வளவு பெரிய தாவல் இதற்கு முன்பு நிகழ்ந்தது இல்லை. UK தனிப்பாடல்கள் வரிசையில் இது முதலிடம் பிடித்தது. சிறந்த பாப் கலப்பு பாடல்களுக்கான கிராமி விருதுக்கு பரிந்துரைக்கப்பட்டது. பியான்சின் வெற்றிகரமான பாடல்கள் வரிசையில் இதுவும் ஒன்றாகும். குறிப்பாக, எசுப்பானிய மொழி பேசும் நாடுகளில் பிரபலமடைந்தது.  
சந்தனாவின் சிறந்த பாடல்கள் இறுவட்டில் லில் வேயின் உடன் இணைந்து ஷக்கீரா பாடவிருந்தார். ஆனால் இவ்விணை நீக்கப்பட்டு, ஜெனிஃபர் லோபஸ், பேபி பேஷ் வந்தனர்.  
மடோன்னா, டன்ஸ்டால், ஃபைத் ஹில், டிடோ, செலின் டியான், மெலிசா எத்ரிட்ஜ், ஜோஸ் ஸ்டோன், ஃபெர்ஜி, அனஸ்டாசியா, மற்றும் பிங்க் போன்ற பெரும் பாடகிகள் 23 பேர் பங்குபெற்ற பெரிய இசைத்தொகுப்பான "மாஸ் டிஸ்ட்ரக்ஷன்" ல் ஆனி லெனாக்சுடன் இணைந்து ஒரு பாடலைப் பாடினார்.
# சக்கீரா

## இசை வாழ்க்கை

### Love in the Time of Cholera soundtrack

லவ் இன் த டைம் ஆஃப் சொலேரா என்கிற கொலம்பிய நாவல் ஒன்றைப் படமாக்கும்பொழுது அதற்கென இரு பாடல்களை ஷக்கீரா எழுதிக் கொடுத்தார். அவை "பியன்ஸோ என் டி" என்றழைக்கப்பட்டன. அவரது பழைய இசைத்தொகுப்பான பியஸ் டெஸ்கால்சஸ் இசைத் தொகுப்பில் இருந்து வந்த பாடல்கள் அவை. இவற்றிலல் "டெஸ்பெடிடா" என்கிற பாடல் கோல்டன் க்ளோபுக்கு பரிந்துரை செய்யப்பட்டது.  
இப்பாடல் அகடமி விருதுகளுக்குப் பரிந்துரை செய்யப்பட்டிருப்பதாக வதந்தி கிளம்பியது. ஆனால் அவ்வாறு செய்யப்படவில்லை.
# சக்கீரா

## நடிப்பு

எல் ஒயாஸிஸ் என்கிற கொம்பியன் திரைப்புதினம் ஒன்றில் ஷக்கீரா நடித்திருக்கிறார். ஆண்டு 1994.
# சக்கீரா

## தனிப்பட்ட வாழ்க்கை

2000 ல் அண்டானியோ டெ லா ருஆ எனும் அர்ஜெண்டினா அதிபர் மகனுடன் ஊர் சுற்றினார். இலத்தீன் அமெரிக்க பத்திரிக்கைகளில் இவர்களைப் பற்றிய தலைப்புச் செய்திகள் சூடாக வெளிவந்தது. மார்ச் 2001 ல் அவர் தனது காதலை ஷக்கீராவுக்குத் தெரிவித்தார். ஏற்பாடுகள் வெகு விரைவில் நடந்தது. ஆனால் சில நாட்களிலேயே மெக்சிக்கோவில் இந்த ஏற்பாடுகளுக்கான தனது மறுப்பைத் தெரிவித்தார்.  
சூன் 2007ல் இலத்தீன் ஊடகங்கள் ஷக்கீரா, ஐரிஷ் நடிகர் கொலின் ஃபாரலுடன் லாஸ் ஏஞ்சல்சில் டிஸ்கோ சென்றதாக தெரிவித்தன. ஷக்கீராவின் உதவியாளர்கள் இச்செய்தியை உடனடியாக மறுத்தனர். அன்டானியோவும் ஷக்கீராவும் நியூ யார்க்கில் சந்தித்துக் கொண்டனர். இருவரும் வதந்திகளை மறுத்தனர்.  
ஷக்கீராவுக்கு உலகவரலாறு மிகப்பிடித்தமான ஒன்று. அவர் உலக வரலாற்றைப்பற்றியும் மொழிகளைப் பற்றியும் அவர் செல்லும் நாடுகளில் விசாரித்துத் தெரிந்துகொள்வதில் ஆர்வமுடையவர். 2007 ல் மேற்கத்திய நாகரிகம் பற்றிய வரலாறை அறியும் வகுப்பொன்றை எடுத்துக் கொண்டார்.  
ஷக்கீரா 2005-2006 மிஸ் கொலம்பியாவாக இருந்தார்.
# சக்கீரா

## நடனம்

(பின்னால்) உடன் பெல்லி நடனம் ஆடும் ஷக்கீரா.]]
ஷக்கீராவின் துடிப்பு மிக்க நடனம் அவரது இசைப்படங்களின் மூலம் தெரியவந்தார். அவரது நடன அசைவுகள் அரபி பெல்லி நடன வகையைச் சார்ந்து இருந்தது. அவரது பாத வலிமையை நன்குணர்ந்து பேர்ஃபுட் எனும் நடனத்தையும் அவர் அடிக்கடி அரங்கேற்றுவார். இளம் வயதிலேயே இந்நடனத்தைக் கற்றுக் கொண்டதாக ஷக்கீரா கூறுகிறார். ஒரு MTV பேட்டியில் ஷக்கீரா தான் சிறு வயதாக இருக்கும்பொழுது, பெல்லி நடனத்தின் போது அவரது பெல்லியில் (வயிறுப்பகுதி) நாணயத்தை எப்படி விழவைப்பது என்று முயன்று பெல்லி நடனம் கற்றதாகக் கூறினார்.  
இவரது இவ்வகை நடனங்களை அவரது நிகழ்படத்தில் காணலாம். குறிப்பாக, "ஓஜோஸ் அஸி", "லா டோர்டுரா", "ஹிப்ஸ் டோன் லை", ப்யூட்டிஃபுல் லயர் போன்ற நிகழ்படங்களில் பெல்லி நடனம் அடக்கம். மேலும் பெல்லி நடன இயக்குநர்கள் பலரையும் கைவசம் வைத்திருக்கிறார். அவர்களில் விருதுபெற்ற பெல்லி நடன இயக்குநர் பொயன்கா (Boženka.) வும் அடங்குவார்.
# சக்கீரா

## கொடைத்தன்மை

1997 ல் ஷக்கீரா "பியஸ் டெஸ்கால்ஜஸ்" தொண்டு நிறுவனத்தைத் தொடங்கினார். கொலம்பிய ஏழைச்சிறுவர்களுக்கான பள்ளிக்கூடமாக இது அமைந்திருக்கிறது. ஷக்கீரா மற்றும் தேசிய குழுக்கள் இணைந்து இது நிறுவப்பட்டது. அவரது மூன்றாவது இசைத்தொகுப்பின் பெயரே அவரது தொண்டு நிறுவனத்துக்கும் சூட்டப்பட்டிருக்கிறது.  
ஷக்கீராவின் இசைப்பாதையில் அவர் பலதரப்பட்ட தொண்டு நிகழ்ச்சிகளில் பங்கேற்றிருக்கிறார். 2002 ல் பிரின்சு ட்ரஸ்டுக்காக பாடினார். அதே ஆண்டு VH1 நிகழ்த்திய ஒரு தொண்டு நிகழ்ச்சியிலும் பங்கேற்றார். வெர்சைல்ஸ் மாளிகையில் சூலை 2 2005 ல் அவரது பெரிய வெற்றிப் பாடல்களைப் பாடி உதவி செய்தார். சூலை 7, 2007 ல் ஹாம்பர்க்கிலும் இவரது உதவும் நல்லெண்ணம் தொடர்ந்தது. "கிளிண்டன் க்ளோபல் இனிஷியேடிவ்"க்காகவும் பல பாடல்களைப் பாடினார். அவரது பிரபல பாடல்கள் பலவும் தொண்டு செயல்கள் புரிந்தன. இலத்தீன் அமெரிக்கா சொலிடரிடி ஆக்சன் (ALAS) எனும் தொண்டு நிறுவனத்துக்காக பணம் சேர்த்தார். இங்கு 150,000 மக்கள் கலந்து கொண்டனர். கட்டணங்களும் இலவசமாக பெறப்பட்டன.  
UNICEF நல்லெண்ணத் தூதராகவும் ஷக்கீரா இருக்கிறார். அவரது ஆர்வம், நன்னடத்தை காரணமாக அவரைத் தூதராக நியமித்ததாக யுனிசெஃப் கூறுகிறது.  
OK இதழ் முதல் 50 உதவும் பிரபலங்களின் பட்டியலில் ஷக்கீராவை 48 ஆவது இடத்தில் வைத்திருக்கிறது. ஷக்கீரா கிட்டத்தட்ட 55,000 டாலர்கள் ஒவ்வொரு ஆண்டும் நன்கொடை தருவதாக அவ்விதழ் கூறுகிறது.  
செப்டம்பர் 28, 2007 ல் "கிளிண்டன் க்ளோபல் இனிஷியேடிவ்" நிகழ்த்திய நிகழ்ச்சியில் 40 மில்லியன் டாலர்களை ஈட்டி நன்கொடை அளித்தார். மேலும் கல்வி மற்றும் மருத்துவத்திற்காக, நான்கு இலத்தீன் அமெரிக்க நாடுகளுக்கும் ஐந்து மில்லியன் டாலர்கள் வழங்கினார்.  
டிசம்பர் 2007 ல் வங்கதேச வெள்ள இழப்பீடுகளைப் பார்க்க மூன்று நாட்கள் அங்கே செலவழித்தார். பாதிக்கப்பட்ட குழந்தைகளைப் பார்த்து ஆறுதல் கூறினார்.  
இதைப்போன்று பல்வேறு நல்லெண்ண நடவடிக்கைகள் மேற்கொண்டுள்ளார்.
# சக்கீரா

## இசையும் குரலும்

ஷக்கீரா, பலரிடம், தான் கிழக்கத்திய இசை கேட்டு வளர்ந்தவள் என்று கூறுகிறார். அவர் பல வகைகளில் பாடியிருக்கிறார். நாட்டுப்புற, பாப், ராக் போன்றவைகள் அடங்கும். அவரது எசுப்பானிய இசைத்தொகுப்புகள் நாட்டுப்புற மற்றும் இலத்தீன் ராக் வகையைக் கலந்து இசையமைக்கப்பட்ட பாடல்வகையாகும். ஏனைய ஆங்கில இசைத்தொகுப்புகள் பாப் மற்றும் ராக் வகை.  
ஷக்கீரா அவரது வலிமை மிகுந்த மெல்சிமேடிக் குரலால் அறியப்பட்டவர் என்பது குறிப்பிடத்தக்கது.
# சக்கீரா

## பாடல் எழுதுவது மற்றும் தயாரிப்பு

ஷக்கீரா அவரது எல்லா இசைத்தொகுப்புகளுக்கும் பாடல்கள் எழுதுவது மற்றும் தயாரிப்பு ஆகிய வேலைகளைச் செய்துவருகிறார். நம்ப முடியாத வகையிலான பாடலாசிரியர் மற்றும் குறிப்பிடத்தகுந்த தயாரிப்பாளர் என்று பலரும் புகழ்கிறார்கள்.  
இரண்டு பாடல்கள் தவிர ஏனைய எல்லா பாடல்களையும் அவரே எழுதியிருக்கிறார். முதலாவது "டிய எஸ்பெஸல்" என்கிற பாடல். அர்ஜெண்டினா ராக் பாடகர் குஸ்டவோ செராடி என்பவர் எழுதிய பாடலது. இசையும் அவரது துணையுடன் அமைக்கப்பட்டது. இரண்டாவது விக்லெஃப் ஜீனுடன் இணைந்து பாடிய பிரபல பாடலான ஹிப்ஸ் டோன் லை பாடல்.
# தனியார் கோயில்

**தனியார் கோயில்** எனப்படுவது தனிநபர் முன்னின்று குறிப்பிடத்தக்க பணம் முதலீடு செய்து ஒரு கோயிலை உருவாக்கி நிர்வாகிப்பது ஆகும். இந்த கோயில் பொதுக் கோயிலில் இருந்து சட்ட நிர்வாக வழிகளில் பெரிதும் வேறுபடுகிறது. பொதுக் கோயிலின் சொத்துரிமை பொதுவாக ஒரு அறக்கட்டளையிடம் இருக்கும். பொதுக் கோயில் நிர்வாகம் அறங்காவலர் சபையிடம் இருக்கும். தனியார் கோயிலின் சொத்துரிமை ஒரு தனிநபரிடம் இருக்கும். நிர்வாக செயலதிகாரமும் பொதுவாக தனிநபரிடம் இருக்கும். தனியார் கோயில்கள் பொதுக் கோயில்கள் போலவே பத்கர்களிடம் இருந்து அன்பளிப்பு பெறுவதும் வழமையே.  
தமிழர் குடியேறிய மேற்குநாடுகளில் பெரும்பான்மை கோயில்கள் தனியார் கோயில்களே. இவை வணிக நிறுவனங்கள் போன்று இலாபத்தை குறிவைத்து நடத்தப்படுகின்றன என்ற விமர்சனமும் உண்டு.
# வார்ப்புரு:கனடா நடுவண் அரசியல் கட்சிகள்

**'''கனடா மத்திய தேர்தலில் பங்குபெறும் கட்சிகளின் இணையத்தளங்கள்'''**  
| கனடா நடுநிலைமைக் கட்சி  
Liberal Party of Canada | கனடா முற்போக்கு கட்சி  
Progressive Canadian Party | கனடா முதல் மக்கள் தேசிய கட்சி  
First Peoples National Party |  |
| --- | --- | --- | --- |
| கனடா பழமைவாதக் கட்சி  
Conservative Party of Canada | கனடா பொதுவுடமை கட்சி  
Communist Party of Canada | கனடா மார்க்சிய-லெனின்சிய கட்சி  
Marxist-Leninist Party of Canada |  |
| கியூபெக்வா கட்சி  
Bloc Quebecois | கனடா தனிமனிதவிடுதலைக் கட்சி  
Libertarian Party of Canada | கனடா மறிவானா கட்சி  
Marijuana Party of Canada |  |
| கனடா புதிய மக்களாட்சிக் கட்சி  
New Democratic Party | கனடா செயலாற்றுக் கட்சி  
Canadian Action Party | மிருக நேச சூழல் வாக்காளர் கட்சி  
Animal&nbsp;Alliance&nbsp;Environment&nbsp;Voters&nbsp;Party |  |
| கனடா பசுமைக் கட்சி  
Green Party of Canada | கனடா கிறிஸ்தவ பண்பாட்டு கட்சி  
Christian Heritage Party of Canada | கனடா மேற்கு கூட்டணி கட்சி  
Western Block Party | } |
# கனடாவின் நடுவண் அரசுத் தேர்தல், 2008

**கனடாவின் நடுவன் அரசுத் தேர்தல்** அக்டோபர் 14, 2008 நடைபெற்றது. கனடாவின் நடுவண் பழமைவாத கட்சியின் சிறுபான்மை அரசுக்கு போதிய ஒத்துழைப்பு கிடைக்கவில்லை என்கிற அடிப்படையில் தேர்தல் அறிவிக்கப்பட்டது.  
இந்தத் தேர்தலில் முடிவாக கனடாவின் நடுவண் பழமைவாத கட்சி மீண்டும் சிறுபான்மை ஆட்சிக்கு வந்தது. அதன் தலைவர் சிரீபன் கார்ப்பர் கனடாவின் பிரதமராக மீண்டும் தேர்ந்தெடுக்கப்பட்டார். எதிர்கட்சியான லிபரல் கட்சி பெரும் தோல்வியை சந்தித்து 76 இடங்களை மட்டுமே கைப்பற்றியது.  
தேர்தலில் முக்கிய விடயமாக சூழலியல் இருக்கும் என்று சிலரால் எதிர்பார்க்கப்பட்டது. ஆனால் உலகப் பெருளாதார நெருக்கடியும் அதனால் கனடாவுக்கு ஏற்படும் விளைவுகளும் முக்கிய பிரச்சினையாக எழுந்தது. குறிப்பாக வீழ்ச்சியடைந்து வரும் உற்பத்தி துறை கவனம் பெற்றது.
# கனடாவின் நடுவண் அரசுத் தேர்தல், 2008

## தேர்தல் முடிவுகள்

**'''தேர்தல் முடிவுகள், தகவல்: ஆங்கில விக்கிபீடியா'''**  
| கனடா பழமைவாதக் கட்சி  
Conservative Party of Canada | 143 (37.64%) |  |
| --- | --- | --- |
| கனடா நடுநிலைமைக் கட்சி  
Liberal Party of Canada | 76 (26.23%) |  |
| க்குயூபெக்கா கட்சி  
Bloc Quebecois | 50 (9.98) |  |
| கனடா புதிய ஜனநாயகக் கட்சி  
New Democratic Party | 37 (18.19) |  |
| சுயேட்சை | 2 (0.65%) |  |
| கனடா பசுமைக் கட்சி  
Green Party of Canada | 0 (6.95%) | } |
# கனடாவின் நடுவண் அரசுத் தேர்தல், 2008

## தேர்தல் 2008 முக்கிய விடயங்கள்

- உலகப் பொருளாதார நெருக்கடியினால் கனடாவுக்கான பாதிப்பு, எவ்வாறு அரசு எதிர்நோக்க வேண்டும்?
- பொருளாதாரம்: உற்பத்தித்துறை வீழ்ச்சி, கார்பன் வரி, வருமான வரி, எவ்வாறு உற்பத்திதுறையை மீட்பது?
- சுற்றாடல்/சூழல் பாதுகாப்பு (பச்சை மாற்றம்: கார்பன் வரி), கார்பன் வரி சுமையா, அவசியமா?
- கனடா பாதுகாப்பு/இராணுவ செலவு - ஆப்காஸ்னிஸ்தான் நடவடிக்கை, எப்பொழுது ஆப்காஸ்னிஸ்தான் நடவடிக்கையை முடிப்பது? அதன் செலவு என்ன?
- அரச மருத்துவ சேவை
- மத்திய மாநில சமன்பாட்டு நிதி பங்கீடு
- அமெரிக்க கனடா உறவு/வட அமெரிக்கா வர்தக உடன்படிக்கை வழக்குகள்
- குடிவரவாளர் பிரச்சினைகள்
- சட்டம்: இளம் குற்றவாழிகள் சட்டங்கள்
- பண்பாடு: பண்பாடு கலைகள் ஆகியவற்றுக்கான செலவீனங்கள்
# கனடாவின் நடுவண் அரசுத் தேர்தல், 2008

## தேர்தலில் பங்குபெறும் கட்சிகள்

இந் தேர்தலில் பின்வரும் ஐந்து கட்சிகள் முக்கியப் பங்கு வகிக்கின்றன.
- லிபிரல் கட்சி - கனடா நடுநிலைமைக் கட்சி - Liberal Party of Canada
- கன்சேர்வேட்டிவ் கட்சி - கனடா பழமைவாதக் கட்சி - Conservative Party of Canada
- நியூ டெமோக்கிராட்டிக் கட்சி - கனடா புதிய ஜனநாயகக் கட்சி - New Democratic Party (Canada)
- கனடா பசுமைக் கட்சி
- கியூபெக்வா கட்சி
# கனடாவின் நடுவண் அரசுத் தேர்தல், 2008

## முக்கியத் தலைவர்கள்

| - கனடா பழமைவாதக் கட்சி ]] | - கனடா நடுநிலைமைக் கட்சி ]] | - கனடா பசுமைக் கட்சி ]] | - கியூபெக்வா கட்சி ]] | } |
| --- | --- | --- | --- | --- |
# பிரசா ராச்யம் கட்சி

**பிரஜா ராச்யம் கட்சி** 2008இல் தெலுங்கு நடிகர் சிரஞ்சீவியால் தொடங்கின அரசியல் கட்சியாகும்.  
2009ம் ஆண்டு 15வு மக்களவையுடன் இணைந்து நடக்கும் ஆந்திரப்பிரதேச சட்டமன்ற தேர்தலில் இக்கட்சி மக்களவை மற்றும் சட்டமன்றத்தின் அனைத்து இடங்களிலும் தனித்து போட்டியிடுகிறது. தேர்தல் ஆணையம் இக்கட்சிக்கு பொது சின்னம் ஒதுக்க மறுத்து விட்டது. உச்ச நீதி மன்றத்தில் வழக்கு தொடுத்து, உச்ச நீதி மன்றம் இக்கட்சி போட்டியிட்ட இரயில் எஞ்சின் சின்னத்தை ஒதுக்குமாறு இடைக்கால தீர்ப்பு வழங்கியது . 2009ம் ஆண்டு நடந்த மக்களவைதேர்தலில் இக்கட்சி வெற்றி பெறவில்லை ஆனால் மக்களவைதேர்தலுடன் இணைந்து நடந்த சட்டமன்ற தேர்தலில் இக்கட்சி 18 இடங்களை வென்றது, 16.12% வாக்குகளை பெற்று இக்கட்சி மூன்றாவதாக வந்தது . இக்கட்சியை காங்கிரசுடன் இணைத்துவிட சிரஞ்சீவி முடிவு செய்துள்ளார் ஆகத்து 22, 2011 அன்று முறைப்படி முழுமையாக இணைக்கப்பட்டுவிடும் என தெரிகிறது.
# மேத்தியூ பிலிண்டர்சு

கப்டன் **மத்தியூ பிலிடேர்ஸ்** (*Matthew Flinders*, மார்ச் 16, 1774 – ஜூலை 19, 1814) என்பவர் ஒரு வெற்றிகரமாக நாடுகளைக் கடல்வழியாகச் சுற்றிவந்த ஓர் ஆங்கிலேயக் கடற்படைத் தலைவர். இவரது 20 ஆண்டுகால கடல் பயணத்தின் போது கப்டன் வில்லியம் பிளை என்பவருடன் சேர்ந்து ஆத்திரேலியாவைச் சுற்றி வந்தார். தான் கண்டுபிடித்த கண்டத்துக்கு ஆத்திரேலியா என்ற பெயரைப் பயன்படுத்த ஊக்கமூட்டினார். கப்பல்களில் இருக்கக்கூடிய உபகரணங்களினால் திசையறி கருவிகளில் ஏற்படக்கூடிய தாக்கங்களைக் கண்டுபிடித்து அவற்றைத் திருத்தினார். *ஏ வாயேஜ் டு டெரா ஆஸ்டிரயில்ஸ்* என்ற நூலை எழுதினார்.
# லக்லான் மக்குவாரி

மேஜர் ஜெனரல் **லக்லான் மக்குவாரி** (*Lachlan Macquarie*, ஜனவரி 31, 1762 – ஜூலை 1, 1824), பிரித்தானிய இராணுவ வீரரும், காலனித்துவ நிர்வாகியும் ஆவார். இவர் 1810 முதல் 1921 வரை நியூ சவுத் வேல்ஸ் என்ற பிரித்தானிய முடியாட்சிக் காலனியின் ஆளுநராக இருந்தார். அந்நாட்டின் சமூக, பொருளாதார மற்றும் கட்டிடக்கலைக்கு இவர் பெரும் பங்காற்றியவர். ஆஸ்திரேலிய சமுதாயத்தில் நியூ சவுத் வேல்ஸ் மாநிலத்தில் குற்றவாளிகளின் குடியேற்றத்திட்டத்தை ஒரு முழுமையான விடுதலையடைந்த குடியேற்ற நாடாக ஆக்கியதில் இவரது பங்களிப்பு முக்கியமானதாக சரித்திரவியலாளர்கள் கருதுகிறார்கள்.  
ஸ்கொட்லாந்தின் ஊல்வா தீவில் பிறந்த லக்லான் தனது 14வது அகவையில் அத்தீவை விட்டுப் புறப்பட்டார்.. எடின்பரோ ரோயல் உயர் பாடசாலையில் கல்வி கற்றார்.  
1776 இல் கடற்படையில் இணைந்து வட அமெரிக்கா, இந்தியா, எகிப்து ஆகிய இடங்களில் பணியாற்றினார். பம்பாயில் ஜனவரி 1793 ஆம் ஆண்டில் விடுதலைக் கட்டுநர் ஆனார். 1789 இல் கப்டனாகவும், 1801 இல் மேஜராகவும், 1805 இல் லெப். கேணல் ஆகவும் பணி உயர்வு பெற்றார்.  
ஏப்ரல் 1809 இல் நியூ சவுத் வேல்சின் ஆளுநராக நிமிக்கப்பட்டார்.
# தாலி (உணவு)

**தாலி** (Thali;அதாவது "தட்டு") என்பது இந்தியத் துணைக்கண்டம் மற்றும் தென்கிழக்கு ஆசியாவில் உணவு பரிமாற பயன்படும் ஒரு வட்டத் தட்டு ஆகும். ஒரு தட்டில் பரிமாறப்படும் பல்வேறு உணவு வகைகளால் ஆன இந்திய பாணியிலான உணவைக் குறிக்க தாலி பயன்படுத்தப்படுகிறது.
# தாலி (உணவு)

## வரலாறு

கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளை (INTACH), குறிப்பிட்டுள்ளபடி, காளிபங்கானின் (கிமு 3500 - கிமு 2500) சிந்து சமவெளி நாகரிக தளத்தில் அகழ்வாராய்ச்சிகளில் காணப்படும் தந்தூர் (சமையல் அடுப்பு), தாலி, தண்ணீர் குவளை மற்றும் சப்பாத்திகளை தயாரிப்பதற்காக தட்டையான வட்ட உருட்டல் பலகை ஆகியவை இந்தியாவின் சமையல் மற்றும் உணவுப் பழக்கவழக்கங்களில் தாலி தொடர்ச்சியாகப் பயன்படுத்தப்பட்டு வந்துள்ளது என்பதற்கான ஆரம்ப சான்றுகள் ஆகும்.  
ஆரம்ப நாட்களில், தாலி அரச பதவியில் இருப்பவர்களுக்கு மட்டுமே ஒதுக்கப்பட்டிருந்தது என்பது குறிப்பிடத்தக்கது. கிராமவாசிகள் மற்றும் ஊழியர்களால் வழங்கப்பட்ட ஏராளமான உணவை தாலியில் வைத்து சக்கரவர்த்திகள் விருந்துகள் நடத்தினர். உயரடுக்கு மற்றும் பணக்காரர்கள் மட்டுமே விருந்து வைப்பார்கள். எனவே, தாலி "பணக்கார மனிதர்கள்" உணவு என்று அழைக்கப்பட்டது.